הדרך השלישית (מפלגה)

הדרך השלישית הייתה מפלגת מרכז של פורשי מפלגת העבודה. התנועה הוקמה ב-7 במרץ 1996, שלהי הכנסת ה-13, עם פרישת חבריה מהעבודה על רקע התנגדותה לנסיגת ישראל מרמת הגולן וכן כמפלגת מרכז המאחד הגושים במפה הפוליטית.

היסטוריה
מקימי התנועה היו חברי הכנסת תא"ל (מיל.) אביגדור קהלני ועמנואל זיסמן, אשר פרשו ממפלגת העבודה ב-7 במרץ 1996. אל המפלגה חברו אישים מ"חוג תכלת" ובראשם פרופסור אלכסנדר לובוצקי. בבחירות לכנסת הארבע עשרה ב-1996 זכתה המפלגה בארבעה מנדטים והצטרפה לממשלתו של בנימין נתניהו. יו"ר המפלגה קהלני שימש כשר לביטחון פנים.

כמו מפלגת המרכז שבאה אחריה, "הדרך השלישית" זכתה להצלחה חד-פעמית בלבד, ובבחירות לכנסת החמש עשרה ב-1999 לא עברה את אחוז החסימה. לאחר הכישלון נשארה המפלגה רשומה ברשם המפלגות ושימשה כמפלגת מדף עד אפריל 2011, אז שימשה בסיס לרישומה של מפלגת העצמאות.

תוצאות בחירות

חברי כנסת

הכנסת ה-13 (1992)''
הסיעה הוקמה ב-7 במרץ 1996 עם פרישת חבריה מהעבודה והקמת סיעת הדרך השלישית.

 אביגדור קהלני
 עמנואל זיסמן

הכנסת ה-14 (1996)
 אביגדור קהלני
 יהודה הראל
 עמנואל זיסמן
 אלכסנדר לובוצקי

כנסת ה-15 (1999)
הרשימה לא עברה את אחוז החסימה
 אביגדור קהלני
 אלי מלכה
 יהודה הראל

ראו גם 

 מפלגת המרכז - מפלגת מרכז נוספת שפעלה בישראל בסוף שנות ה-90 של המאה ה-20

קישורים חיצוניים

ביאורים

הערות שוליים

ישראל: מפלגות מרכז היסטוריות
סיעות בכנסת
מפלגות ציוניות
סיעות החברות בממשלת ישראל ה-27